Total external floor space: 2620m²
Total internal floor space: 924m²
Room name Cinema
Kleiner Saal 103
Großer Saal 584
Mittlerer Saal 313
Exclusive caterer: Posthofbeisl, www.posthofbeisl.at
+43 732 770548
+43 732 782652 Drie belastingvoordele waarvan jy moet weet | Maroela Media
Goeie nuus is deesdae so skaars soos hoendertande, maar tog is daar min dinge so lekker soos ŉ groot tjek van Jan Taks wanneer dit hulle beurt is om jou elke jaar (terug) te betaal.
Met minder as tien dae oor voordat die 2019/2020-belastingjaar tot ŉ einde kom sal jy vinnig moet spring om die drie voordele hieronder optimaal te kan benut.
Het jy geweet dat ŉ skenking aan ŉ geregistreerde openbare welsynsorganisasie (OWO) soos Solidariteit Helpende Hand jou belasbare inkomste met ŉ maksimum van tot 10% kan verminder, terwyl jy terselfdertyd daarmee ŉ weldaad kan verrig. Indien jy byvoorbeeld R700 000 per jaar verdien sal ŉ maksimum aftrekbare skenking van R70 000 toegelaat word ingevolge art, 18A van die Inkomstebelastingwet.
Klik hier om ŉ skenking aan Helpende Hand te maak.
Wenk: Maak seker dat die welsynsorganisasie vir wie jy skenk as ŉ OWO geregistreer is en dring aan op die art. 18A-belastingsertifikaat nadat jy jou skenking gemaak het.
Jy word verder toegelaat om elke jaar ŉ maksimum van R100 000 belastingvry te skenk. Hierdie bepaling kom baie nuttig te pas wanneer jy byvoorbeeld ŉ leningsrekening op jou trust het. Kom ek verduidelik: Gestel die leningsrekening op jou trust beloop R1,2 miljoen teen ŉ rentekoers van 9% per jaar, dan sal die rentekomponent R108 000 beloop. Met hierdie bepaling kan jy R100 000 van hierdie rente terug aan die trust skenk, om sodoende die belasting op die rente te verminder.
Wenk: Maak seker dat jou totale skenkings (OWO en ander) vir die jaar nie die R100 000-perk oorskry nie.
Dit sluit bydraes aan pensioenfondse, voorsorgfondse en uittree-annuïteite in. Die maksimum aftrekbare bedrag wat jy kan bydra is 27,5% van jou belasbare inkomste beperk tot R350 000 per jaar. Indien jy byvoorbeeld die maksimum van R350 000 bydra en jy in die hoogste belastingkerf (45%) val, sal die belastingvoordeel wat jy kan terugeis ŉ allemintige R157 500 wees!
Elke persoon kan ŉ maksimum van R33 000 per jaar tot ŉ belastingvrye beleggingstruktuur bydra tot ŉ maksimum van R500 000. Die groot waarde hiervan is dat alle groei, inkomste en dividende uit hoofde van die belegging vrygestel is van belasting, en dat die kapitaal ook, sonder enige belasting op kapitaalwins, onttrek kan word.
Bogemelde drie wenke handel oor belastingvoordele en is nie ŉ omvattende beleggingstrategie nie. Die goue reël is altyd om ŉ kundige en gekwalifiseerde persoon te gebruik wanneer jy beleggings- of finansiële raad inwin.
Kontak ons by [email protected] vir verdere navrae/skenkings of vul die onderstaande vorm in.
Die vorm is nou gesluit.